Olimme vaimoni kanssa 30 yötä Brianin vieraana maaliskuussa. Suurin syy tämän asunnon valintaan oli sijainti. Olimme Malagassa kuukauden myös viime talvena ja silloin ihastuin Plaza de la Merced aukion lukuisiin ulkoilmaravintoloihin. Brianin asunto on muutaman sadan metrin päässä kyseisestä aukiosta ja vieressä on myös Teatro Cervantes jonka ympäriltä löytyvät Malagan parhaat tapas-ravintolat. Vanhaan kaupunkiin on noin viiden minuutin kävelymatka.
Itse asunto on moderni ja sijaitsee uuden talon ensimmäisessä kerroksessa sisäpihalla. Se on väljästi sisustettu ja helppo pitää puhtaana. Koska kaikki on uutta niin kaikki myös toimii. Ei mitään ongelmia asumisessa.
TV:ssä on runsaasti eri kielisiä kanavia ja myös Netflix löytyy. Wifi oli nopea ja toimi ilman katkoja koko loman ajan. Download-nopeus iPadissa oli noin 50 Mbps.
Johtuen Malagan runsaasta ja kohtuuhintaisesta ravintolatarjonnasta emme itse mitään voileipää monimutkaisempaa asunnossa valmistaneet. Kaikki tarpeellinen kuitenkin löytyy jos tykkää itse kokata.
Yhteydenpito Brianin kanssa oli vaivatonta. Viesteihin vastattiin nopeasti.
Voin hyvällä omatunnolla suositella tätä asuntoa. Puhdas, moderni ja toimiva. Koska sijaintikin on mainio niin mielestäni hinta-laatusuhde on enemmän kuin kohdallaan. Jos ensi talvella palaan Malagaan niin varmasti tarkistan tämän asunnon saatavuuden.